**Tiesību akta projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi par meklēšanu un glābšanu jūrā Koordinācijas centra (MRCC) atbildības rajonā jūras un aviācijas nelaimes gadījumā” (turpmāk – projekts) mērķis ir noteikt:   1. kārtību, kādā notiek Nacionālo bruņoto spēku Jūras spēku vienības, kas veic krasta apsardzes funkcijas (Krasta apsardze) un citu institūciju sadarbība; 2. Jūras meklēšanas un koordinācijas centra (MRCC) un tā apakšcentru darbību; 3. Latvijas Republikas meklēšanas un glābšanas atbildības rajonu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saeima 2017. gada 13. jūlijā pieņēmusi grozījumi Jūrlietu pārvaldes un jūras drošības likumā, kas stājās spēkā 2017. gada 9. augustā.  Ar šiem grozījumiem Jūrlietu pārvaldes un jūras drošības likuma 46. panta otrā daļa, uz kuras pamata tika izdoti Ministru kabineta 2003. gada 2. decembra noteikumi Nr. 674 “Noteikumi par cilvēku meklēšanu un glābšanu aviācijas un jūras avārijas gadījumā”, ir izteikta jaunā redakcijā.  Līdz ar jauna deleģējuma noteikšanu nepieciešams izdot jaunus Ministru kabineta noteikumus, kas aizstās Ministru kabineta 2003.gada 2.decembra noteikumus Nr.674 “Noteikumi par cilvēku meklēšanu un glābšanu aviācijas un jūras avārijas gadījumā” (zaudēja spēku 2017.gada 1.decembrī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projektā, salīdzinājumā ar spēku zaudējušajiem Ministru kabineta 2003.gada 2.decembra noteikumiem Nr.674 “Noteikumi par cilvēku meklēšanu un glābšanu aviācijas un jūras avārijas gadījumā”:   1. tiek paredzēts, ka Jūras meklēšanas un koordinācijas centra (MRCC) funkcijas veic Nacionālo bruņoto spēku Jūras spēku struktūrvienība – Krasta apsardzes dienests, kurš tika izveidots, reorganizējot Krasta apsardzes kuģu flotili;   2) tiek paredzētas Latvijas Republikas meklēšanas un glābšanas atbildības rajona koordinātes, kā arī definēts Jūras meklēšanas un glābšanas koordinācijas centra (MRCC) atbildības rajons;  3) tiek paredzēts, ka Jūras meklēšanas un glabāšanas koordinācijas centra (MRCC) sadarbības ar šajos noteikumos uzskatītajām institūcijām kārtība tiek noteikta operatīvās rīcības plānā;  4) tiek papildināta operatīvās rīcības plānā norādāma informācija;  5) tiek precizēts institūciju, ar kurām sadarbojas Jūras meklēšanas un glabāšanas koordinācijas centrs (MRCC), vadot un koordinējot cilvēku meklēšanas un glābšanas operācijas, uzskaitījums;  6) ņemot vērā, ka atbilstoši Ministru kabineta 2015.gada 30.jūnija noteikumiem Nr.367 “Nacionālais numerācijas plāns” Jūras meklēšanas un glābšanas koordinācijas centram (MRCC) ir piešķirts izsaukuma kods 115, tiek precizēta kārtība, kādā personām ir jāziņo par avārijām;  7) tiek paredzēts, ka liela mēroga glābšanas operācijās, kuru veikšanai nepieciešams piesaistīt papildu resursus, sasauc MRCC komiteju, kura darbojas saskaņā ar nolikumu, kas ir operatīvās rīcības plāna sastāvdaļa;  8) netiek atrunāta Aviācijas meklēšanas un glābšanas centra (ARCC) darbība, jo to nosaka Satiksmes ministrijas izstrādātie Ministru kabineta 2016. gada 31. maija noteikumi Nr. 331 “Noteikumi par pasākumiem, kas saistīti ar civilās aviācijas nelaimes gadījumiem” (stājās spēkā 2016. gada 4. jūnijā);  9) tiek paredzēts iesaistīt cilvēku meklēšanas un glābšanas operācijā Latvijas Republikas meklēšanas un glābšanas dežurējošos gaisa kuģus (turpmāk — SAR gaisa kuģi), par to nekavējoties informējot Aviācijas meklēšanas un glābšanas centru (ARCC). SAR gaisa kuģa un apkalpes gatavība lidojumam ir līdz četrdesmit minūtēm darbalaikā un līdz stundai un trīsdesmit minūtēm pārējā laikā no brīža, kad Jūras meklēšanas un glābšanas koordinācijas centrs (MRCC) pirmo reizi sazinājies ar tiem. Piebilstams, ka šāda darbalaika norāde ir saskaņā ar 1979. gada Starptautisko konvenciju par meklēšanu un glābšanu uz jūras (SAR 1979);  10) tiek noteikts, ka gaisa telpu virs teritorijām, kurās tiek veikti lidojumi avārijas un glābšanas darbu veikšanai, izveido saskaņā ar sadarbības procedūru, kas noslēgta starp Jūras meklēšanas un koordinācijas centru (MRCC), Aviācijas meklēšanas un glābšanas centru (ARCC) un valsts akciju sabiedrību “Latvijas gaisa satiksme” un apstiprināta valsts aģentūrā “Civilās aviācijas aģentūra”. Šīs darbības tiek veiktas, balstoties uz principu “ja nepieciešams”, jo iespējami gadījumi, kad lidojumam ir standarta galapunkts (piemēram, iepriekš sagatavots helikoptera nosēšanās laukums).  Piebilstams, ka attiecībā uz Jūras meklēšanas un koordinācijas centra (MRCC) operatīvās rīcības plānu, ar kuru tiek noteikta tā sadarbības kārtība ar noteikumos uzskaitītajām institūcijām, tiks noslēgta starpresoru vienošanās atbilstoši Valsts pārvaldes iekārtas likuma VII nodaļā noteiktajam. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki. |
| 4. | Cita informācija | Finansējumu cilvēku meklēšanas un glābšanas operāciju veikšanai Jūras meklēšanas un glabāšanas koordinācijas centra (MRCC) atbildības rajonā Aizsardzības ministrija 2018.gadā un turpmākajos gados nodrošinās atbilstoši tai piešķirtajiem valsts budžeta līdzekļiem no budžeta programmas 22.00.00 “Nacionālie bruņotie spēki” apakšprogrammas 22.12.00 "Nacionālo bruņoto spēku uzturēšana". |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Jūras izmantotāji, amatpersonas, juridiskās personas un fiziskās personas, kas iesaistītas cilvēku meklēšanas un glābšanas operācijās.  2. Personas, kuru rīcībā ir ziņas par avāriju Jūras meklēšanas un koordinācijas centra (MRCC) atbildības rajonā. |
| 2. | Tiesiskā regulējuma ietekme uz tautsaimniecību un administratīvo slogu | Ar projektu tiek papildināta operatīvās rīcības plānā norādāma informācija. Turpmāk tajā būs nepieciešams iekļaut ziņas par metodēm palīdzības sniegšanai gaisa kuģiem, kas atrodas briesmās un kuru apkalpe ir spiesta nolaisties uz virsūdens kuģa vai ūdens. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Projektā tiek saglabāts Ministru kabineta 2003.gada 2.decembra noteikumi Nr.674 “Noteikumi par cilvēku meklēšanu un glābšanu aviācijas un jūras avārijas gadījumā” 16.punktā paredzētais pienākums jebkurai personai, kuras rīcībā ir ziņas par avāriju Jūras meklēšanas un koordinācijas centra (MRCC) atbildības rajonā, ziņot par to atbildīgajām iestādēm. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | 1979.gada Starptautiskā konvencija par meklēšanu un glābšanu jūrā. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Projekts šo jomu neskar | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk-starptautiskais dokuments) datums, numurs un nosaukums | 1979. gada Starptautiskā konvencija par meklēšanu un glābšanu jūrā. | | |
| A | | B | A |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Atbilstoši 1979. gada Starptautiskā konvencijas par meklēšanu un glābšanu jūrā 4.2.1. un 4.2.3. apakšpunktam katram glābšanas koordinācijas centram un glābšanas apakšcentram ir jāsagatavo vai jāiegūst savā rīcībā detalizēti plāni vai instrukcijas meklēšanas un glābšanas operāciju veikšanai savā atbildības zonā. Plānos un instrukcijās būtu ieteicams norādīt detalizētu aprakstu attiecībā uz pasākumiem, kādi veicami meklēšanas un glābšanas operācijās iesaistītajām vienībām savā zonā, iekļaujot šajā punktā norādītās ziņas. | | Projekta 3., 5., 6. punkts un 2.pielikums | Konvencijas normas izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. |  |
| Cita informācija | | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Sabiedrība pēc projekta pieņemšanas tiks informēta ar publikāciju oficiālajā izdevumā "Latvijas Vēstnesis", kā arī ievietojot to bezmaksas normatīvo aktu datu bāzē www.likumi.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki, Jūras meklēšanas un glābšanas koordinācijas centrs (MRCC), Iekšlietu ministrija, Valsts policija, Valsts robežsardze, Valsts ugunsdzēsības un glābšanas dienests, Ārlietu ministrija, Satiksmes ministrija, valsts aģentūra “Civilās aviācijas aģentūra”, valsts akciju sabiedrība “Latvijas Jūras administrācija”, Veselības ministrija, Neliekamās medicīniskās palīdzības dienests, ostu dienesti, citas Latvijas Republikas un ārvalstu institūcijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas. Projekts tiks īstenots esošo institūciju un cilvēkresursu ietvaros. |
| 3. | Cita informācija | Nav. |

Aizsardzības ministrs Raimonds Bergmanis

D.Pinne, 67335027

[dana.pinne@mod.gov.lv](mailto:dana.pinne@mod.gov.lv)